**โครงการส่งเสริมคุณธรรมนำสังคมอยู่ดีมีสุข ประจำปีงบประมาณ พ.ศ.๒๕62**

**องค์การบริหารส่วนตำบลวังมะปรางเหนือ อำเภอวังวิเศษ จังหวัดตรัง**

**สอดคล้องกับประยุทธศาสตร์การพัฒนาของ อปท.**

ยุทธศาสตร์ที่ 3 ยุทธศาสตร์การพัฒนาการศึกษา ศาสนา และวัฒนธรรม

3.4 แผนงานการศาสนา วัฒนธรรมและนันทาการ

**1.หลักการและเหตุผล**

 ในปัจจุบันปัญหาการขาดคุณธรรมจริยธรรมในสังคมไทยได้ทวีความรุนแรง และมีความหลากหลายมากขึ้นกว่าในอดีตที่ผ่านมา สาเหตุส่วนหนึ่งมาจากสภาพแวดล้อม เปลี่ยนแปลงไปตามกระแสการพัฒนาทางเทคโนโลยีสารสนเทศและการสื่อสารไร้พรมแดน และปัญหาการขาดคุณธรรมจริยธรรมของคนในสังคม ยังส่งผลถึงเด็ก เยาวชน และประชาชนในสังคมอย่างหลีกเลี่ยงไม่ได้  ให้หลงผิดและมีพฤติกรรมที่เบี่ยงเบน ขาดระเบียบวินัย ซึ่งทำให้ภูมิคุ้มกันของเด็กเยาวชนและประชาชนในสังคมที่จะต้านทานกับปัญหา  ต้องขาดความมั่นคงจนเกิดปัญหาต่างๆ ของสังคมตามมา เช่น ปัญหาการก่อเหตุทะเลาะวิวาท ปัญหาการแพร่ระบาดของยาเสพติด ปัญหาการมีเพศสัมพันธ์ในวัยเรียน ปัญหาการติดเกมส์ ปัญหาการทำงานที่ไม่มีความสุข  ปัญหาความสามัคคีในองค์กร  เป็นต้น

 อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง ฉบับที่ 5 พ.ศ.2546 มาตรา 67 (5) ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ส่งเสริมการศึกษา ศาสนา และวัฒนธรรม องค์การบริหารส่วนตำบลวังมะปรางเหนือ ได้เห็นความสำคัญของปัญหาดังกล่าว  และได้ดำเนินการส่งเสริมและพัฒนาคุณธรรมจริยธรรมในสังคมไทยตามโครงการส่งเสริมคุณธรรมนำสังคมอยู่ดีมีสุข ติดต่อกันมาหลายปี จนถึงปัจจุบัน และได้เล็งเห็นว่าเป็นวิธีการจะแก้ไขปัญหาดังกล่าว จะต้องปลูกฝังคุณธรรม ตามหลักพระพุทธศาสนา ทำให้เกิดสมาธิและสติปัญญา จะช่วยทำให้มีจิตใจพื้นฐานที่โอบอ้อมอารี  มีเมตตากรุณา และมีคุณธรรม ซึ่งจะทำให้พื้นฐานทางจิตใจอยู่ในกรอบคุณธรรมและจริยธรรม  ย่อมส่งผลให้สามารถแก้ปัญหาสังคม และทำให้ประเทศชาติเจริญก้าวหน้าได้

 ดังนั้น องค์การบริหารส่วนตำบลวังมะปรางเหนือจึงจัดอบรมประชาชนในเขตตำบลให้มีความรักความสามัคคี มีคุณธรรมจริยธรรม อยู่ร่วมกันในสังคมอย่างมีความสุข  ส่งเสริมและพัฒนาให้ประชาชน  เป็นทรัพยากรมนุษย์ที่มีศักยภาพและเป็นพลังของแผ่นดินที่จะช่วยกันพัฒนาประเทศชาติต่อไป

**๒.  วัตถุประสงค์**

 2.1. เพื่อให้ประชาชนมีคุณธรรมจริยธรรมในการดำเนินชีวิต

 2. 2. เพื่อให้ประชาชนนำธรรมะไปประยุกต์ใช้ในชีวิตประจำวันอย่างมีประสิทธิภาพเกิดทักษะในการอยู่ร่วมในสังคมอย่างมีความสุข

 2.3. เพื่อส่งเสริมและพัฒนาให้ประชาชน รู้คุณค่าของหลักธรรมทางศาสนาสามารถนำมาปรับใช้ในการดำเนินชีวิตและการทำงานให้เกิดประโยชน์สูงสุด

**๓.  เป้าหมาย**

 ประชาชน ผู้นำท้องที่และผู้นำท้องถิ่น คณะผู้บริหาร และเจ้าพนักงานองค์การบริหารส่วนตำบลวังมะปรางเหนือ จำนวน 10 หมู่บ้าน ๆ ละ 40 คน รวม 400 คน

**๔. ระยะเวลาดำเนินการโครงการ**

 ระหว่างวันที่ 28 กุมภาพันธ์ – 31 มีนาคม 2562

/**๕. สถานที่**.....

- 2 -

**๕. สถานที่ดำเนินการ**

 หมู่บ้านในเขตรับผิดชอบขององค์การบริหารส่วนตำบลวังมะปรางเหนือ หมู่ที่ ๑ - ๑๐ จำนวน ๑๐ หมู่บ้าน (รายละเอียดตามเอกสารแนบท้าย)

**๖.  ผู้รับผิดชอบโครงการ** สำนักงานปลัด อบต. วังมะปรางเหนือ

**๗. วิธีการดำเนินงาน**

 1. การติดต่อประสานงานและการประชาสัมพันธ์โดยการประสานงานกับกำนัน/ผู้ใหญ่บ้าน แจ้งรายละเอียดเกี่ยวกับ โครงการส่งเสริมคุณธรรมนำสังคมอยู่ดีมีสุข ประจำปีงบประมาณ พ.ศ.2561 พร้อมกำหนดการ เพื่อประกาศประชาสัมพันธ์

 2. อบรมและส่งเสริมคุณธรรมจริยธรรม ให้กับเจ้าหน้าที่ อบต. และประชาชนในพื้นที่

**๘. งบประมาณที่ใช้**

ตามพระราชบัญญัติองค์การบริหารส่วนตำบลวังมะปรางเหนือ ประจำปีงบประมาณ พ.ศ.

2562 ได้ตั้งงบประมาณ แผนงานการศาสนาและวัฒนธรรมและนันทนาการ งานศาสนาวัฒนธรรมท้องถิ่น รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ ค่าใช้จ่ายในการดำเนินกิจกรรมการส่งเสริมคุณธรรมนำสังคมอยู่ดีมีสุข เพื่อจ่ายเป็นค่าใช้จ่ายในการจัดกิจกรรมต่าง ๆ ตามโครงการ ฯ เช่น ค่าป้ายประชาสัมพันธ์โครงการ ค่าสมานาคุณวิทยากร ค่าใช้จ่ายอื่นที่จำเป็นและเกี่ยวข้อง ฯ ล ฯ จำนวน 70,000 บาท (เงินเจ็ดหมื่นบาทถ้วน) ดังนี้

 8.1 ค่าสมนาคุณวิทยากร เป็นเงิน 18,000 บาท

 (อัตราชั่วโมงละ ๖๐๐ บาท จำนวนวันละ 3 ชั่วโมง จำนวน 10 วัน)

 8.2 ค่าอาหารกลางวัน เป็นเงิน 30,000 บาท

 (จำนวน 40 คน ๆ ละ 1 มื้อ ๆ ละ 75 บาท จำนวน 10 หมู่บ้าน)

 8.3 ค่าอาหารว่างและเครื่องดื่ม เป็นเงิน 20,000 บาท

 (จำนวน 40 คน ๆ ละ 2 มื้อ ๆ ละ 25 บาท จำนวน 10 หมู่บ้าน)

 8.4 ค่าป้ายโครงการ ขนาด 1.20x2.40 เมตร เป็นเงิน 450 บาท

 (จำนวน 1 ป้าย)

 **รวมเป็นเงินทั้งสิ้น 68,450 บาท (หกหมื่นแปดพันสี่ร้อยห้าสิบบาท)**

**หมายเหตุ : ใช้ราคาในท้องถิ่นจัดซื้ออย่างประหยัดและมีคุณภาพ และสามารถถั่วเฉลี่ยจ่ายได้**

/**๙. ผลที่**.....

- 3 -

**๙. ผลที่คาดว่าจะได้รับ**

9.1ผู้เข้าร่วมโครงการ มีคุณธรรมจริยธรรมในการดำเนินชีวิต รู้คุณค่าของหลักธรรมในทางศาสนาสามารถนำมาปรับใช้ในการดำเนินชีวิตได้อย่างมีความสุข

 9.2 ผู้เข้าร่วมโครงการตระหนักในค่านิยมด้านคุณธรรมจริยธรรม สามารถนำไปประพฤติปฏิบัติในชีวิต ประจำวันได้อย่างมีประสิทธิภาพ ซึ่งจะเป็นการสร้างทรัพยากรบุคคลของชาติให้มีคุณธรรมจริยธรรมและมีประสิทธิภาพอันเป็นปัจจัยในการพัฒนาประเทศให้เกิดประสิทธิผลต่อไป

 9.3 ผู้เข้าร่วมโครงการ พนักงานของรัฐ มีทัศนคติที่ดีต่อการทำงาน เกิดทักษะในการทำงานอย่างมีความสุข พัฒนาศักยภาพในการทำงานให้เกิดประโยชน์สูงสุด

 ลงชื่อ ผู้เขียนโครงการ

 (นางปุณิกา หมื่นอักษร)

 นักจัดการงานทั่วไป

 ลงชื่อ พันจ่าเอก ผู้เสนอโครงการ

 (นพวุธ บุญบุตร)

 หัวหน้าสำนักปลัด

 ลงชื่อ ผู้ให้ความเห็นชอบโครงการ

 (นางอุบล ด้วงสุข)

 ปลัดองค์การบริหารส่วนตำบลวังมะปรางเหนือ

 ลงชื่อ ผู้อนุมัติโครงการ

 (นายธนง จันแดง)

 นายกองค์การบริหารส่วนตำบลวังมะปรางเหนือ

**กำหนดการ**

**โครงการส่งเสริมคุณธรรมนำสังคมอยู่ดีมีสุข ประจำปีงบประมาณ พ.ศ.๒๕62**

**องค์การบริหารส่วนตำบลวังมะปรางเหนือ อำเภอวังวิเศษ จังหวัดตรัง**

|  |  |  |
| --- | --- | --- |
| **เวลา** | **รายละเอียด** | **หมายเหตุ** |
| 08.15 – 08.30 น. | ลงทะเบียน |  |
| 08.30 – 09.00 น. | พิธีเปิดโครงการส่งเสริมคุณธรรมนำสังคมอยู่ดีมีสุขฯ - ประธานจุดธูปเทียนบูชาพระรัตนตรัย - ประธานในพิธีเปิดโครงการและให้โอวาทแก่ผู้เข้าร่วม  โครงการฯ |  |
| 09.00 – 12.00 น. | บรรยายเรื่อง การพัฒนาคุณภาพชีวิตและหลักธรรมทางพระพุทธศาสนา |  |
| 12.00 – 13.00 น. | พักรับประทานอาหารกลางวัน |  |
| 13.00 – 16.00 น. | - ธรรมะชานบ้าน - การดำรงตนตามวิธีพุทธ |  |

**หมายเหตุ :** กำหนดการและวิทยากรอาจเปลี่ยนแปลงได้ตามสมควร

 พักรับประทานอาหารว่าง ช่วงเช้า เวลา 10.30 – 10.45 น.

พักรับประทานอาหารว่าง ช่วงบ่าย เวลา 14.30 – 14.45 น.

**ปฏิทินโครงการส่งเสริมคุณธรรมนำสังคมอยู่ดีมีสุข ประจำปีงบประมาณ พ.ศ. 2562**

**องค์การบริหารส่วนตำบลวังมะปรางเหนือ อำเภอวังวิเศษ จังหวัดตรัง**

|  |  |  |  |  |
| --- | --- | --- | --- | --- |
| **ลำดับที่** | **วัน / เดือน / ปี** | **หมู่ที่** | **สถานที่** | **หมายเหตุ** |
| 1 | 28 กุมภาพันธ์ 2562 | 6 | ศาลาประชุมหมู่บ้าน หมู่ที่ 6 |  |
| 2 | 6 มีนาคม 2562 | 2 | ศาลาประชุมหมู่บ้าน หมู่ที่ 2 |  |
| 3 | 7 มีนาคม 2562 | 8 | ศาลาประชุมหมู่บ้าน หมู่ที่ 8 |  |
| 4 | 8 มีนาคม 2562 | 10 | ศาลาประชุมหมู่บ้าน หมู่ที่ 10 |  |
| 5 | 11 มีนาคม 2562 | 7 | ศาลาประชุมหมู่บ้าน หมู่ที่ 7 |  |
| 6 | 12 มีนาคม 2562 | 5 | ที่พักสงฆ์บ้านควนตะเคียน หมู่ที่ 5 |  |
| 7 | 15 มีนาคม 2562 | 9 | ศาลาประชุมหมู่บ้าน หมู่ที่ 9 |  |
| 8 | 19 มีนาคม 2562 | 1 | ศาลาประชุมหมู่บ้าน หมู่ที่ 1 |  |
| 9 | 21 มีนาคม 2562 | 3 | ศาลาประชุมหมู่บ้าน หมู่ที่ 3 |  |
| 10 | 22 มีนาคม 2562 | 4 | ศาลาประชุมหมู่บ้าน หมู่ที่ 4 |  |